Maicon Sisenando

**Maicon Douglas Sisenando** (lahir 26 Julai 1981), ataupun hanya dikenali sebagai **Maicon** () merupakan pemain bola sepak Brazil yang kini bermain untuk kelab Itali, Roma. Beliau bermain untuk pasukan kebangsaan Brazil sejak 2003. Beliau bermain di posisi pertahanan.

## Kerjaya kelab
Maicon mula bermain untuk Cruzeiro pada 2001 dan selepas dua musim di Brazil, beliau telah dibeli oleh kelab Perancis, AS Monaco pada Jun 2004 dengan bayaran sebanyak £2.1 juta.

### Internazionale
Pada Julai 2006, kelab dari Itali, Internazionale mengumumkan telah membeli Maicon dengan bayaran sebanyak £4.8&nbsp;juta bersama kontrak lima tahun. Selain itu, kelab Itali itu juga membeli pemain bek Brazil, Maxwell dan pemain tengah Perancis, Olivier Dacourt. 

Beliau mula menjaringkan gol pertamanya pada musim 2009-10 ketika menentang Milan 4–0. Beliau juga bermain dengan bagus ketika perlawanan sengit 0-0 menentang FC Barcelona di San Siro. Beliau menjaringkan gol terakhir, 5-0 menentang Genoa. Beliau menjaringkan gol voli ketika saingan Derby d'Italia menentang pesaing terbesar, Juventus. Gol beliau juga antara gol tercantik pada musim itu.

Sebulan kemudian, Maicon menjaringkan gol pertamanya di Liga Juara-Juara Eropah menentang Barcelona. Pada 22 Mei 2010, selepas membenam Roma dalam perlawanan akhir Coppa Italia, Inter menjuarai Liga Juara-Juara menentang Bayern Munich di Santiago Bernabéu di Madrid, Sepanyol. Beliau telah dinamakan Pemain Pertahanan Kelab UEFA 2009–2010.

Dalam musim 2011–12, Maicon hanya bermain 23 perlawanan di Serie A. Dalam 23 penampilannya, Maicon hanya menjaringkan dua gol ketika menentang Juventus (Inter tewas 2-1) dan menentang Milan (Inter menang 4-2).

### Manchester City
Pada 31 Ogos 2012, Maicon sertai kelab Manchester City dengan bayaran £3 juta dan menyarung jersi nombor 3. Maicon membuat penampilan pertamanya pada 15 September, seri 1–1 menentang Stoke City. Apabila pengurus Roberto Mancini dipecat pada penghujung musim, Manuel Pellegrini menyusun pemain-pemain untuk perlawanan pra-musim City di Afrika Selatan. Maicon mengatakan bahawa beliau tidak akan kekal bersama kelab itu.

### Roma
Pada 18 Julai 2013, Maicon kembali ke liga Serie A selepas Manchester City membenarkan beliau berpindah ke Roma. Beliau membuat penampilan pertama bersama Roma menentang Livorno pada 25 Ogos 2013.

## Kerjaya antarabangsa

Maicon membuat debut untuk pasukan kebangsaannya pada perlawanan pembukaan Piala Emas CONCACAF 2003 menentang Mexico pada 12 Julai 2003. Beliau kemudian menjaringkan gol pertamanya untuk Brazil pada kejohanan yang sama ketika menentang Honduras, Brazil menang 2-1. Beliau telah dimasukkan dalam "pilihan pasukan kejohanan" dan Brazil menamatkan kejohanan itu dengan tempat kedua selepas tewas kepada Mexico.

Beliau menjadi pilihan pertama bek kanan skuad *Seleção* yang memenangi Copa América pada 2004 dan 2007, begitu juga dengan Piala Konfederasi FIFA pada 2005 dan 2009. Beliau menjaringkan gol pertamanya di kejohanan Piala Dunia 2010 ketika perlawanan pembukaan kumpulan G menentang Korea Utara.

Pada Jun 2014, Maicon telah dimasukkan dalam skuad Brazil di Piala Dunia FIFA 2014. Beliau menggantikan Dani Alves ketika perlawanan suku akhir menentang Colombia, Brazil menang 2-1.

Pada 7 September 2014, Maicon telah keluar dari skuad Brazil akibat "masalah dalaman".

### Statistik

### Gol antarabangsa

## Statistik kerjaya

## Penghargaan
### Kelab
;Cruzeiro
*Campeonato Brasileiro Série A (1): 2003
*Copa do Brasil (1): 2003
*Campeonato Mineiro (2): 2002, 2003

;Internazionale
*Serie A (4): 2006–07, 2007–08, 2008–09, 2009–10
*Coppa Italia (2): 2010, 2011,
*Supercoppa Italiana (3): 2006, 2008, 2010
*Liga Juara-Juara Eropah (1): 2010
*Piala Dunia Kelab FIFA (1): 2010

### Antarabangsa
;Brazil
*Copa América (2): 2004, 2007
*Piala Konfederasi FIFA (2): 2005, 2009

### Individu
*Pemain Terbaik Perlawanan Piala Dunia FIFA 2010 (1): Korea DPR (GM)
*Piala Dunia FIFA 2010: Dream Team
*FIFA/FIFPro World XI (1): 2010
*Samba d'Or: 2010
*Pasukan Tahunan UEFA: 2010

## Rujukan